Хайнрих Хайне
Та нима лицето бледо…

Превод от немски: Димитър Стоевски, 1947

chitanka.info

Та нима лицето бледо

моята тъга не носи?

Трябва ли устата горда

трепетно любов да проси?

Таз уста е твърде горда,

знае само да целува,

и докле от скръб аз гина,

може тя да се шегува.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.